حجت الاسلام محمد موسی حسینی :

استعماری ایجنٹ عالمی طاغوتی قوتوں کے دستِ راست ہیں

مجلس وحدت مسلمین قم کے سیکرٹری جنرل نے کہا کہ عالم اسلام کو اسلام دشمن گروہ کی سازشوں کے خلاف بیدار اور متحد کرنا ہم سب کی زمہ داری ہے۔

خبر کا کوڈ: ۴۳۵۳۶۴

تاریخ: ۱۸ خرداد ۲۰۱۸ - ۱۳:۲۴

رسا نیوز ایجنسی کی رپورٹ کے مطابق حوزہ علمیہ قم میں " لندنی شیعہ استعمار کا نیا فتنہ" کے عنوان سے ایک تحلیلی اور تجزیاتی نشست کا اہتمام کیا گیا، جس سے خطاب کرتے ہوئے مجلس وحدت مسلمین قم کے سیکرٹری جنرل حجت الاسلام محمد موسی حسینی نے خطاب کرتے ہوئے کہا  کہ اس زمانے میں عالم اسلام میں نیا استعماری فتنہ کھڑا کیا جارہا ہے۔ اس نئے

فتنے کا  ٹارگٹ مرجعیت اور عزاداری ہے، اس نئے فتنے میں مجتبی شیرازی، یاسر الحبیب اور الہیاری جیسے استعماری ایجنٹ دوسروں کے مقدسات کی توہین کے ذریعہ مسلمانوں میں تفرقہ پھیلا رہے ہیں،

انہوں نے کہا کہ یہ استعماری ایجنٹ  عالمی طاغوتی قوتوں کے دستِ راست ہیں  اور ان سے طاغوت کو کوئی خطرہ نہیں۔ یہ لوگ  اھل سنت کے بزرگوں اور مقدسات کی شدت کے ساتھ توہین کرتے ہیں، ہفتہ وحدت کے مقابلے میں ہفتہ برائت مناتے ہیں، مرجعیت کی توہین کرتے ہیں امام خمینی، رھبر معظم اور دیگر تمام مراجع کو گالی گلوچ کرتے ہیں۔

انہوں نے بیان کیا کہ عزاداری میں قمہ زنی کی تشویق اور ترویج کرتے ہیں، مظلوم یمنیوں اور فلسطینیوں کی حمایت نہیں کرتے ہیں، امریکہ اسرائیل اور داعش کے خلاف ایک کلمہ تک  نہیں بولتے اور  اپنے ہر مخالف پر لعن طعن  اوراس کی تکفیر کرتے ہیں۔

انہوں نے کہا کہ عالم اسلام کو اس گروہ کی سازشوں کے خلاف بیدار اور متحد کرنا ہم سب کی زمہ داری ہے۔/۹۸۹/ف۹۴۰/